[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000002", "text": "palume saata e-posti aadressil info@kylauudis.ee"}, {"text_idx": "#000007", "text": "Jo\u0303geva MC juhatuse liige, Igor Ellisoni poeg Eigo Ellisson ma\u0308rkis, et laulu- ja tantsupeo tule toomine Laiuselt Sadalasse oli mootorratturitele auva\u0308a\u0308rseks ettevo\u0303tmiseks ja positiivseks emotsiooniks."}, {"text_idx": "#000008", "text": "\u201eJo\u0303geva MC kasvas va\u0308lja just Sadalast,\u201d so\u0303nas Ellisson. \u201cSiin alustasime motohuvialaga tegelemist ka mina ja mu vend Argo Ellisson.\u201d"}, {"text_idx": "#000010", "text": "\u201ePaariku\u0308mne mootorratturi jo\u0303udmine rahvamaja o\u0303uele peotulega oli to\u0303eline ko\u0303rghetk, o\u0303hus oli nooruslikkust, headust, u\u0308htehoidmist, soovi hoida olulist, mis loodud,\u201d u\u0308tles laulu- ja tantsupeo ja tule tulemise Jo\u0303gevamaa kuraator Pille Tutt, kes on ka Sadala Ku\u0308lade Seltsi juhatuse esinaine."}, {"text_idx": "#000012", "text": "Siimu-Jaani talus so\u0303idetakse ajamasinaga 1936 aastasse"}, {"text_idx": "#000013", "text": "2. augustil oodatakse ko\u0303iki Pajusi valda Va\u0308gari ku\u0308lasse Siimu-Jaani tallu Suurele-Rahvapeole, kus \u201cajamasin\u201d viib tagasi 1936 aastasse, mil u\u0308ks edukas talupere endale esimese auto ostis."}, {"text_idx": "#000014", "text": "Stiilse koosviibimise sisustavad ajastukohased laulud ja tantsud ja so\u0303nakustietelemised. O\u0303pitubades on vo\u0303imalik omandada erinevaid oskusi ja tarkusi."}, {"text_idx": "#000015", "text": "Pa\u0308eva eesma\u0308rk on ma\u0308ngulise tegevuse kaudu tutvustada tormilist arengut, mis toimus eesti rahva elus 1920ndate ja 30ndate aastate kestel, seoses tehnika arengu ja poliitiliste muurangutega. Rehetarest taluha\u0308a\u0308rberisse, hobuse tagant traktori ja kombaini peale ning autorooli, kandle ja torupilli asemel kitarri ja akordioni ning grammofoni muusika saatel tantsima, regialaulude ja ringma\u0308ngude asemele organiseeritud seltsitegevus ja etlemine jne. Taluo\u0303uele on loodud reaalne tegevuspaik koos tegelastega, kes oma tegemiste kaudu tutvustavad neid kaugeid aegu. Na\u0308idatakse tolle aja moodsat tehnikat: autod, jalgrattad, fotograafia, kino ja raadio. O\u0303petatakse vanu to\u0308o\u0308vo\u0303tteid: vo\u0303i tegemine, leiva ku\u0308pstemine, heina niitmine, lina kasvatamine, ning vanu tantse: ku\u0308latantsud ja swingtantsud. Loe edasi: Siimu-Jaani talus so\u0303idetakse ajamasinaga 1936 aastasse"}, {"text_idx": "#000017", "text": "Taliharjapa\u0308eval, 14. jaanuaril kogunes Po\u0303lva maavalitsuses esimest korda 2016. aastal Po\u0303lvas toimuva vo\u0303rukeelse laulu- ja rahvapeo IV Uma Pido toimkond. Arutati, kuidas peokorraldus ka\u0308ima lu\u0308kata ja millised on olulised po\u0303himo\u0303tted, millega kindlasti arvestama peab."}, {"text_idx": "#000018", "text": "Koos leiti, et peo peaidee ja\u0308a\u0308b ikka samaks: Uma Pido on vo\u0303rukeelne ja -meelne kaheksat Vana Vo\u0303romaa kihelkonda puudutav ning tulevikku vaatav laulu- ja rahvapidu, mida tehakse sellele kandile omase ro\u0303o\u0303mu, kuraasi, ilmana\u0308gemise ja kiiksuga. Pidu tehakse enneko\u0303ike koos Vana Vo\u0303romaa rahvaga ja rahvale, kuid peole oodatakse osalejaid ja ku\u0308lalisi nii Setomaalt kui ka mujalt Eestist."}, {"text_idx": "#000019", "text": "Et eesootav pidu eristuks juba olnud pidudest, peaks tal olema mingi oma vaatenurk, la\u0308henemine, teema. Selleks otsustati paari na\u0308dala jooksul kuulutada va\u0308lja heade mo\u0303tete konkurss, kuhu oodatakse ko\u0303igi inimeste ha\u0308id mo\u0303tteid peo teema kohta."}, {"text_idx": "#000020", "text": "Ra\u0308a\u0308giti ka ta\u0308htsamatest ajalistest verstapostidest peokorralduses ja unistati, millist pidu igau\u0308ks ootab. Peeti ta\u0308htsaks, et pidu oleks so\u0303na otseses mo\u0303ttes rahvapidu, et peol tunneksid ennast koduselt ja u\u0308htselt nii publik kui lauljad. Samuti oodatakse, et Po\u0303lvas toimuval peol oleks rongka\u0308ik, et seal ra\u0308a\u0308gitaks palju kohalikku keelt ning et lauldaks nii vanu ja tuntud kui uusi omakeelseid laule."}, {"text_idx": "#000022", "text": "Peo toimkonnas on erinevate organisatsioonide ja u\u0308hingute esindajad: Vo\u0303ru ja Po\u0303lva maavalitsused ja linnavalitsused, omavalitsuste liidud, muusikakoolid, Lo\u0303o\u0303tspilliselts, Folgisellide selts, Vo\u0303ro selts, Vo\u0303ro instituut jt."}, {"text_idx": "#000024", "text": "14. juulil kell 18 toimub Misso laululaval rahvapidu. See on juba 83. rahva pidu, mil Misso laululavale kogunevad rahvatantsijad, -lauljad ja pillimehed, nii Vo\u0303rumaalt kui ka mujalt Eestist ning ku\u0308lalised La\u0308timaalt, et koos traditsioonilist pidu pidada. Esinevad Eesti koolinoorte segakoor, puhkpilliorkester Kungla, Vastseliina segatantsuru\u0308hm Kullerid, Misso rahvamaja isetegevuskollektiivid ja paljud teised.\nO\u0303htu ja\u0308tkub simmaniga ansambel K.O.I. saatel ning o\u0308o\u0308 saabudes astub lavalaudadele DJ Imre Mihhailov."}, {"text_idx": "#000025", "text": "Ruusa rahvas lo\u0308o\u0308b ta\u0308na o\u0303htul tantsu"}]